Azekka-nni, mi ffɣen s azniq ad urraren, tedda yid-sen. Yenna-yas Ɛli i Ɛica "Ass-a , ur nettruḥu ara s aẓekka n yemma-tneɣ, ad nurar kan da tuqemca tufra!" Taqcict turar yid-sen armi d tameddit. Azekka-nni, mi ffɣen, tedda d uḍar-nsen ; mi ruḥen s aẓekka n yemma-tsen, tedda yid-sen. Yal ass akken, tuɣ awal i yemma-s, mi ffɣen, ula d nettat ad teffeɣ ; s anda εeddan, ad teklu yid-sen. Armi d yiwen wass, tedla fella-sen teṭṭḍen deg tɣunam-nni. Mi tuẓa nettat ad teṭṭeḍ ,dɣa 'iɣunam-nni fkant-as-id arseḍ akked yidammen. Teqqim tettru.